Tren ligeru

250px|thumb|Metru Liheru en Kinépolis, Madrí.
250px|thumb|Uniá e tren articulá el Tren de la Costa en Güenus Airis
Tren liheru de la Ciá e Méhicu almenistrau pol STE|thumb|right|250px

El Tren Liheru (Light Rail en ingrés) es una mestura e tranvia i tren, es un escelenti meyu e trasporti e viaherus a escala rehional i metropolitana. El tren liheru permiti la conesión entri núcleus urbanus i zonas ruralis, creandu amas nuevus potencialis d´esarrollu urbanu. Una las sus caraterísticas es que los veículus operan n´un sistema qu´está parcial u totalmenti segregau el tránsitu veiculal, con carrilis reservaus, vias apartás, i señalización propia, inque ménima.

Los trenis liherus son casi universalmenti alimentaus pol eletriciá suministrá a través d´una catenaria, inque angunus sistemas son alimentaus pol otrus meyus, cumu los Docklands Light Railway, que gastan un tercel rail standard pala toma d´enerhia, i los tranvias en Burdeos (Francia), que gastan alimentación de tercel carril, meyanti la qu´el rail solu está elétricamenti cargau mientras el tranvia está sobri él, siendu mas seguru qu´el tercel rail standard (i se puei introucil inclusu en zonas peatonalis). 

Angunus sistemas en Uropa (Zwickau (Sachsen)), i uguañoti en Nortiamérica, gastan tración diesil, incluias la River Line en Nueva Jersey (inaugurá en 2004), el O-Train en Ottawa (2001) i el huturu “Sprinter” en San Diego, proyetau pa finalis de 2007. Los sistemas diesil son costruius enas línias ondi s´aspera poca carga e pasaherus, haciendu pocu hustificabri el gastu n´una infraestrutura elétrica, i enas línias entelurbanas con estacionis mu deseparás, ya que los motoris elétricus permitin una mayol aceleración, nesedária si el longol entri estacionis es menol. El usu d´autumotoris diesil puei sel una meyia temporal hata que la cantiá e pasaherus creci i la disponibiliá e hondus permitin atualizal las línias a sistemas elétricus.

Ventahas i enconvenientis
Ventahas
Los sistemas de trenis liherus son heneralmenti mas económicus en costruil qu´el de trenis pesaus, ya que que la infraestrutura es relativamenti menus robusta, i polo heneral nu son mestel los tunis gastaus ena mayoria los sistemas el metru. Amas de que la capaciá e sorteal curvas afechás i pendientis escarpás puei reucil el labutu e costrución.

Comparau colos autubusis, los sistemas de trenis liherus tiinin una capaciá mas arta, contaminan menus, son silenciosus, confortabris i en abondus chascus, mas liherus. 

Comparaus con el metropolitanu (u "subte"), ahorran muchísima enerhia, pos nu neseditan iluminación enas estacionis (andenis i pasillus), salvu pola nochi.

Muchus proyetus de trenis liherus moernus gastan antiguas redis de ferrocarril abaldonás pondi circulaban hata trenis a vapol, un sabulugal es el moernu Tren de la Costa e Güenus Airis en Arhentina, u el FFCC Alicanti-Denia nel tramu e Mercado a El Campello.

Se gastan las redis ya desistentis de ferrocarrilis, cumu nel chascu d´Alicanti (en España), Karlsruhe i Chemnitz (en Alemania), i Dublín en (en Irlanda). 

Polo heneral son mas silenciosus que los ferrocarrilis u los metrus, i la mitigación el ruiu es mas fácil de diseñal.

Enconvenientis
Cumu tolas crasis de trasportis de rail, los trenis liherus tiendin a sel mas segurus cuandu se desplazan de manera totalmenti separá el tráficu rodau i el peatonal. Sin embargu, la segregación el sistema nu es siempri viabli económica u físicamenti.

Los defensoris el monorrail señalan, pa muestral las desventajas de los trenis liherus i promovel el monorrail, que los trenis liherus son mas pesaus en relación a la carga útil trasportá que los trenis pesaus u los monorrailis, ebiu a qu´ebin sel diseñaus pa soportal colisionis con autumóvilis.

Vel tamién
 Tranvia
 Metru

 Enlacis esternus 

 S-Bahn Rhein-Neckar  en Alemania
 Sistema e trasportis elétricus de la Ciá e Méhicu La istitución encargá e dirihil el tren liheru i el trolibus ena Ciá e Méhicu.
 La libreria el Congresu d´E.E.U.U. tiini una grabación el troli elétricu Armour, aprosimadamenti e 1897. Landeal "Armour's+electric+trolley"
 Listau e sistemas de rail urbanus de Canadá
 Tabra d´ahencias de tránsitu e trenis liherus enus E.E.U.U.
 Trenis comutaus, liherus i notícias de tránsitu e via
 Notícias i afotus de Light Rail Central
 Asociación de tránsitu púbricu americanu
 Almenistración federal de tránsitu (E.E.U.U.)

Enlacis a páhinas en favol de los trenis liherus

 Light Rail Transit Association (GB)
 Light Rail Central (US/CA)
 Light Rail Now! (US) Páhina favorabli a los trenis liherus, opuesta a los monurrailis, los autubusis "liherus" i algotrus sistemas de trasporti "enheniosus".
 Light Rail Netherlands (NL) en ingrés, olandés, rusu, alemán, francés i castellanu.

Enlacis a páhinas contrarias a los trenis liherus

Nota: los siguientis enlacis son d´organizacionis que s´oponin a los trenis liherus pol motivus ideolóhicus.

 'Breech of Faith: Light Rail and Smart Growth' highlighting alleged wastefulness and ineffectiveness of light rail projects Una argumentación en contra e la utilización de trenis liherus en Charlotte (Carolina el Norti). Téngasi en cuenta la referencia al territoriu: nu es una crítica al sistema per se, es una crítica al sistema drentu el urbanismu estensivu típicu e las ciáis nortiamericanas.
 LightRail POW! - Páhina que documenta los pobremas de seguráncia e los trenis liherus.
 The Monorail Society - Páhina favorabli al monorail que promociona la segregación el trasporti en lugal de la utilización conhunta e la calli.

Categoría:Meyus de trasporti